b'\n_START_ARTICLE_\nArhiv (ra\xc4\x8dunalni\xc5\xa1tvo)\n_START_PARAGRAPH_\nArh\xc3\xadv v ra\xc4\x8dunalni\xc5\xa1tvu pomeni datoteko, ki vsebuje druge datoteke. Na\xc4\x8delno ni nujno, da je arhivska datoteka stisnjena, ampak le povezuje datoteke in njihove strukture. V praksi pa ve\xc4\x8dina arhivskih zapisov podpira tudi stiskanje arhiva._NEWLINE_Povsod v Unixu in njemu podobnih operacijskih sistemih se naleti na zapis tar. Prvotno je bil namenjen shranjevanju datotek na magnetni trak, dandanes pa se splo\xc5\xa1no rabi za zdru\xc5\xbeevanje datotek, preden se jih stisne, navadno s programi gzip ali bzip2. Drugi arhivski zapisi so ar in shar._NEWLINE_V okolju Microsoft Windows prevladuje arhivski zapis ZIP. Drugi zapisi, ki so v rabi, so \xc5\xa1e RAR, ACE, ARJ in 7z. Na Amigah sta standard zapisa LHA in LZX, na ra\xc4\x8dunalnikih Apple Macintosh pa je najpogostej\xc5\xa1i Stuffit.'